
2025/0342 (NLE)
Návrh
VYKONÁVACIE ROZHODNUTIE RADY,
ktorým sa mení vykonávacie rozhodnutie (EÚ) (ST 10160/21 INIT; ST 10160/21 ADD 1 REV 2) z 13. júla 2021 o schválení posúdenia plánu obnovy a odolnosti Talianska
RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti[footnoteRef:2], a najmä na jeho článok 20 ods. 1, [2: 	Ú. v. EÚ L 57, 18.2.2021, s. 17, ELI: https://eur-lex.europa.eu/eli/reg/2021/241/oj] 

so zreteľom na návrh Európskej komisie,
keďže:
(1)	Po tom, ako Taliansko 30. apríla 2021 predložilo národný plán obnovy a odolnosti, Komisia navrhla Rade jeho kladné posúdenie. Rada 13. júla 2021 kladné posúdenie schválila vykonávacím rozhodnutím („vykonávacie rozhodnutie Rady z 13. júla 2021“)[footnoteRef:3]. Vykonávacie rozhodnutie Rady z 13. júla 2021 bolo zmenené vykonávacími rozhodnutiami Rady z 19. septembra 2023[footnoteRef:4], z 8. decembra 2023[footnoteRef:5], zo 14. mája 2024[footnoteRef:6], z 18. novembra 2024[footnoteRef:7] a z 20. júna 2025[footnoteRef:8]. [3: 	Pozri dokumenty ST 10160/21 INIT; ST 10160/21 ADD 1 REV 2 na adrese http://register.consilium.europa.eu]  [4: 	ST 12259/23 INIT.]  [5: 	ST 16051/23 INIT; ST 16051/23 ADD 1; ST 16051/23 ADD 1 REV 1 (ga).]  [6: 	ST 9399/24 INIT; ST 9399/24 ADD 1.]  [7: 	ST 15114/24 INIT; ST 15114 ADD 1 REV 1.]  [8: 	ST 9587/25 INIT; ST 9587/25 ADD 1.] 

[bookmark: _Hlk130805569](2)	Taliansko 10. októbra 2025 predložilo Komisii odôvodnenú žiadosť o návrh na zmenu vykonávacieho rozhodnutia Rady z 13. júla 2021 v súlade s článkom 21 ods. 1 nariadenia (EÚ) 2021/241, pretože plán obnovy a odolnosti už z dôvodu objektívnych okolností sčasti nemožno zrealizovať. Taliansko preto predložilo zmenený plán obnovy a odolnosti.
Zmeny na základe článku 21 nariadenia (EÚ) 2021/241
(3)	Zmeny plánu obnovy a odolnosti, ktoré Taliansko predložilo z dôvodu objektívnych okolností, sa týkajú 173 opatrení.
[bookmark: _Hlk158894031](4)	Taliansko objasnilo, že šesť opatrení už sčasti nemožno zrealizovať z dôvodu zmien trhových podmienok vrátane neočakávaných omeškaní dodávok, ktoré mali vplyv na postupy verejného obstarávania. Týka sa to: M2C2-25a, M2C2-25b a M2C2-26 v rámci investície 4.2 (Rozvoj systémov rýchlej hromadnej dopravy), M2C2-35a v rámci investície 4.4.2 (Posilnenie vozového parku regionálnej verejnej železničnej dopravy vlakmi s nulovými emisiami a univerzálnou službou) v rámci komponentu 2 úlohy 2, M2C4-29 v rámci investície 4.1 (Investície do primárnej vodohospodárskej infraštruktúry na zabezpečenie dodávok vody) v rámci komponentu 4 úlohy 2, M4C1-30 v rámci reformy 1.7 (Reforma regulácie študentského bývania a investície do študentského bývania) v rámci komponentu 1 úlohy 4, M5C1-3, M5C1-4 a M5C1-5 v rámci reformy 1 (Aktívna politika trhu práce a odborná príprava) v rámci komponentu 1 úlohy 5 a M7-31 v rámci investície 11 (Posilnenie vozového parku regionálnej verejnej železničnej dopravy vlakmi s nulovými emisiami a univerzálnou službou) v rámci úlohy 7. Taliansko preto požiadalo o zmenu týchto opatrení. Vykonávacie rozhodnutie Rady z 13. júla 2021 by sa malo zodpovedajúcim spôsobom zmeniť.
(5)	Taliansko objasnilo, že deväť opatrení už sčasti nemožno zrealizovať z dôvodu chýbajúceho alebo zmeneného dopytu. Týka sa to: M1C3-28, M1C3-29, M1C3-32, M1C3-33 a M1C3-34 v rámci investície 4.2 (Fondy pre konkurencieschopnosť podnikov cestovného ruchu) v rámci komponentu 3 úlohy 1, M2C1-8 v rámci investície 2.3 (Inovácie a mechanizácia v odvetví poľnohospodárstva a potravinárstva) v rámci komponentu 1 úlohy 2, M2C2-15 v rámci investície 3.3 (Testovanie vodíka na účely cestnej dopravy), M2C2-53 v rámci investície 5.2 (Vodík), M2C2-23 v rámci investície 4.1 [Investície do bezmotorovej mobility (národný plán cyklistickej cesty)] v rámci komponentu 2 úlohy 2, M4C2-3a v rámci investície 3.3 (Udeľovanie doktorandských štipendií v spolupráci s podnikmi a podpora zamestnávania výskumných pracovníkov spoločnosťami) v rámci komponentu 2 úlohy 4, M7-33 a M7-34 v rámci investície 12 (Finančný nástroj na rozvoj medzinárodného, priemyselného a výskumno-vývojového vedúceho postavenia v oblasti autobusov s nulovými emisiami), M7-41 a M7-42 v rámci investície 15 (Transformácia 5.0) a M7-45 v rámci investície 16 (Poskytovanie podpory MSP na vlastnú výrobu energie z obnoviteľných zdrojov) v rámci úlohy 7. Taliansko preto požiadalo o zmenu týchto opatrení. Vykonávacie rozhodnutie Rady z 13. júla 2021 by sa malo zodpovedajúcim spôsobom zmeniť.
(6)	Taliansko objasnilo, že štyri opatrenia už sčasti nemožno zrealizovať z dôvodu vysokej inflácie. Týka sa to: M5C1-7 a M5C1-7a v rámci investície 1 [Posilnenie verejných služieb zamestnanosti (VSZ)] v rámci komponentu 1 úlohy 5, M5C2-8 v rámci investície 2 (Modely samostatnosti pre osoby so zdravotným postihnutím), M5C2-10 v rámci investície 3 (Bývanie na prvom mieste a poštové stanice) a M5C2-14, M5C2-16 a M5C2-18 v rámci investície 5 (Integrované plány rozvoja miest) v rámci komponentu 2 úlohy 5. Taliansko preto požiadalo o zmenu týchto opatrení. Vykonávacie rozhodnutie Rady z 13. júla 2021 by sa malo zodpovedajúcim spôsobom zmeniť.
(7)	Taliansko objasnilo, že jedno opatrenie už sčasti nemožno zrealizovať z dôvodu výskytu extrémnych poveternostných javov na jeseň 2024, ktoré ovplyvnili prebiehajúcu rekonštrukciu na území regiónov Emilia-Romagna, Toskánsko a Marky, ktoré boli v máji 2023 postihnuté povodňami. Týka sa to: M2C4-11a, M2C4-11b a M2C4-13 v rámci investície 2.1 (Opatrenia na zníženie povodňových a hydrogeologických rizík) v rámci komponentu 4 úlohy 2. Taliansko preto požiadalo o zmenu tohto opatrenia. Vykonávacie rozhodnutie Rady z 13. júla 2021 by sa malo zodpovedajúcim spôsobom zmeniť.
(8)	Taliansko objasnilo, že došlo k zmene 52 opatrení s cieľom zaviesť lepšie alternatívy v záujme dosiahnutia ich pôvodných ambícií. Týka sa to: M1C1-23, M1C1-144, M1C1-145, M1C1-146, M1C1-148, M1C1-149, M1C1-150 a M1C1-151 v rámci investície 1.4 (Digitálne služby a skúsenosti občanov), M1C1-27 v rámci investície 1.3 (Údaje a interoperabilita), M1C1-25, M1C1-152, M1C1-153, M1C1-154 a M1C1-155 v rámci investície 1.6 (Digitálna transformácia veľkých ústredných orgánov štátnej správy), M1C1-59b, M1C1-62 a M1C1-63 v rámci reformy 1.9 (Reforma verejnej správy), M1C1-72d, M1C1-76, M1C1-77, M1C1-78, M1C1-79, M1C1-80, M1C1-81, M1C1-82, M1C1-83, M1C1-88, M1C1-89, M1C1-90, M1C1-91, M1C1-92, M1C1-93, M1C1-94 a M1C1-95 v rámci reformy 1.11 (Zníženie oneskorených platieb zo strany orgánov verejnej správy a zdravotníckych orgánov), M1C1-66 a M1C1-67 v rámci investície 1.9 (Poskytovanie technickej pomoci a posilnenie budovania kapacít na účely vykonávania talianskeho plánu obnovy a odolnosti), M1C1-96, M1C1-97, M1C1-97a, M1C1-98a a M1C1-99a v rámci reformy 1.10 (Reforma legislatívneho rámca pre verejné obstarávanie), M1C1-116 a M1C1-121 v rámci reformy 1.12 (Reforma daňovej správy), M1C1-117 a M1C1-118 v rámci reformy 1.15 (Reforma pravidiel verejného účtovníctva), M1C1-119 a M1C1-120 v rámci reformy 1.14 (Reforma fiškálneho rámca na nižšej ako celoštátnej úrovni), M1C1-147 v rámci investície 1.2 (Umožnenie využívania cloudu pre miestne orgány verejnej správy) v rámci komponentu 1 úlohy 1, M1C2-14a a M1C2-14b v rámci reformy 3 (racionalizácia a zjednodušenie stimulov pre podniky), M1C2-17 v rámci investície 3 [Rýchle internetové pripojenie (ultraširokopásmové pripojenie a 5G)], M1C2-23, M1C2-24 a M1C2-25 v rámci investície 4 (Satelitné technológie a vesmírne hospodárstvo) v rámci komponentu 2 úlohy 1, M1C3-9a v rámci investície 4.1 (Centrum digitálneho cestovného ruchu) v rámci komponentu 3 úlohy 1, M1C3-16 v rámci investície 2.1 (Atraktívnosť malých historických miest), M1C3-17 v rámci investície 2.2 (Ochrana a zlepšenie vidieckej architektúry a krajiny), M1C3-18 v rámci investície 2.3 (Programy na posilnenie identity miest: parkov a historických záhrad), M1C3-19 v rámci investície 2.4 (Seizmická bezpečnosť miest na konanie bohoslužieb, obnova dedičstva FEC a ochranné stavby pre umelecké diela) v rámci komponentu 3 úlohy 1, M2C1-9 v rámci investície 2.2 (Agrosolárny park), M2C1-10 v rámci investície 2.1 (Plán logistiky pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok), M2C1-12 v rámci investície 3.3 (Kultúra a povedomie o environmentálnych témach a výzvach), M2C1-23 a M2C1-24 v rámci investície 3.4 [Fond FCF (Fondo Rotativo Contratti di Filiera) na podporu zmlúv dodávateľských reťazcov pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok] v rámci komponentu 1 úlohy 2, M2C2-3 a M2C2-5 v rámci investície 1.4 (Vývoj biometánu podľa kritérií na podporu obehového hospodárstva), M2C2-10 a M2C2-11 v rámci investície 2.1 (Posilnenie inteligentných sietí), M2C2-13 v rámci investície 2.2 (Intervencie na zvýšenie odolnosti elektrizačnej sústavy), M2C2-17 v rámci investície 3.4 (Testovanie vodíka na účely železničnej mobility) v rámci komponentu 2 úlohy 2, M2C2-30 v rámci investície 4.5 (Program obnovy vozového parku osobných a ľahkých úžitkových vozidiel elektrickými vozidlami), M2C2-35 a M2C2-35b v rámci investície 4.4.1 (Obnova vozového parku regionálnej verejnej autobusovej dopravy autobusmi s nulovými emisiami), M2C2-36 v rámci investície 4.4.3 (Obnova vozového parku pre velenie národného hasičského zboru), M2C2-40 v rámci investície 5.1 (Podpora výrobného systému pre ekologickú transformáciu, emisne neutrálne technológie a konkurencieschopnosť a odolnosť strategických dodávateľských reťazcov), M2C2-45 v rámci investície 1.1 (Vývoj agrovoltických systémov), M2C2-46 a M2C2-47 v rámci investície 1.2 (Presadzovanie obnoviteľných zdrojov energie pre energetické spoločenstvá a spoločne konajúcich samospotrebiteľov energie z obnoviteľných zdrojov) v rámci komponentu 2 úlohy 2, M2C3-10 v rámci investície 3.1 (Presadzovanie efektívneho diaľkového vykurovania) v rámci komponentu 3 úlohy 2, M2C4-32 v rámci investície 4.2 (Zníženie strát vodovodných sietí vrátane digitalizácie a monitorovania sietí) v rámci komponentu 4 úlohy 2, M3C1-25, M3C1-26 a M3C1-27 v rámci reformy 1.3 (Zvýšenie efektívnosti železničnej infraštruktúry v Taliansku) v rámci komponentu 1 úlohy 3, M3C2-5a v rámci investície 2.1 (Digitalizácia logistického reťazca) v rámci komponentu 2 úlohy 3, M4C1-15a v rámci investície 1.7 (Štipendiá pre prístup na univerzitu), M4C1-18 v rámci investície 1.1 (Plán pre materské školy a predškolské zariadenia a služby vzdelávania a starostlivosti v ranom detstve), M4C1-19 v rámci investície 3.2 (Škola 4.0: inovačné školy, elektroinštalácia, nové triedy a semináre), M4C1-21 v rámci investície 1.2 (Plán rozšírenia denného štúdia), M4C1-26 v rámci investície 3.3 (Plán zabezpečenia a štrukturálnej obnovy školských budov) v rámci komponentu 1 úlohy 4, M4C2-13, M4C2-14, M4C2-15 a M4C2-15a v rámci investície 2.3 (Posilnenie a odvetvové/územné rozšírenie centier transferu technológií podľa priemyselných segmentov) v rámci komponentu 2 úlohy 4, M5C1-16 v rámci investície 4 (Univerzálna verejná služba) v rámci komponentu 1 úlohy 5, M5C1-10 a M5C1-11 v rámci reformy 2 (Nedeklarovaná práca), M5C1-15 v rámci investície 3 (Posilnenie systému duálneho vzdelávania), M5C1-19 v rámci investície 5 (Zakladanie ženských podnikov) v rámci komponentu 1 úlohy 5, M5C2-6 v rámci investície 1 (Poskytovanie podpory zraniteľným osobám a predchádzanie umiestňovaniu do ústavnej starostlivosti), M5C2-20 v rámci investície 6 (Inovačný program pre kvalitu bývania) v rámci komponentu 2 úlohy 5, M5C3-13 v rámci investície 1.4 (Investície do infraštruktúry na účely osobitnej hospodárskej zóny) v rámci komponentu 3 úlohy 5, M6C1-6 a M6C1-9 v rámci investície 1.2 (Domov ako prvé miesto starostlivosti a telemedicína) v rámci komponentu 1 úlohy 6, M6C2-16 a M6C2-17 v rámci investície 2.2 (Rozvoj technicko-profesijných, digitálnych a manažérskych zručností odborníkov v systéme zdravotnej starostlivosti) v rámci komponentu 2 úlohy 6. Taliansko preto požiadalo o zmenu uvedených opatrení. Vykonávacie rozhodnutie Rady z 13. júla 2021 by sa malo zodpovedajúcim spôsobom zmeniť.
(9)	Taliansko objasnilo, že došlo k zmene 83 opatrení s cieľom zaviesť lepšie alternatívy, vďaka ktorým by sa znížila administratívna záťaž a zjednodušilo uplatňovanie vykonávacieho rozhodnutia Rady, pričom by sa stále dosiahli ciele uvedených opatrení. Týka sa to: M1C1-24 a M1C1-28 v rámci investície 1.7 (Základné digitálne zručnosti), M1C1-26 v rámci investície 1.1 (Digitálna infraštruktúra), M1C1-38a v rámci reformy 1.8 (Digitalizácia justície), M1C1-45, M1C1-47 a M1C1-48 v rámci reformy 1.4 (Reforma civilnej justície), M1C1-46 v rámci reformy 1.5 (Reforma trestnej justície), opisu opatrenia v rámci investície 1.8 (Postupy prijímania zamestnancov na občianske, trestné a správne súdy), opisu opatrenia v rámci reformy 1.13 (Reforma rámca preskúmavania výdavkov) v rámci komponentu 1 úlohy 1, M1C2-3 v rámci investície 1 (Transformácia 4.0), M1C2-5 v rámci investície 6 (Investície do systému priemyselného vlastníctva), M1C2-15 v rámci investície 2 (Inovácia a technológia mikroelektroniky) v rámci komponentu 2 úlohy 1, M1C3-1 a M1C3-2 v rámci investície 1.1 (Digitálna stratégia a platformy pre kultúrne dedičstvo), M1C3-3 v rámci investície 1.2 (Odstránenie fyzických a kognitívnych bariér v múzeách, knižniciach a archívoch s cieľom umožniť širší prístup ku kultúre a účasť na nej), M1C3-5 v rámci investície 1.3 (Zlepšenie energetickej efektívnosti kín, divadiel a múzeí), M1C3-21 v rámci investície 3.2 [Rozvoj filmového priemyslu (projekt Cinecittà)], M1C3-36 v rámci investície 4.3 (Projekt Caput Mundi – NextGenerationEU pre veľké turistické podujatia) v rámci komponentu 3 úlohy 1, M2C1-16 v rámci reformy 1.2 (Národný program odpadového hospodárstva), M2C1-17h v rámci reformy 1.1 (Národná stratégia obehového hospodárstva), M2C1-19 v rámci investície 3.1 (Zelené ostrovy), M2C1-21 v rámci investície 3.2 (Zelené spoločenstvá), opisu opatrenia v rámci investície 5.4 [Kapitálová injekcia do Fondu pre zelenú transformáciu (GTF), ktorý spravuje CDP Venture Capital SGR] v rámci komponentu 1 úlohy 2, M2C2-19 v rámci investície 3.5 (Výskum a vývoj vodíka), M2C2-49 v rámci investície 3.1 [Výroba vodíka v opustených priemyselných areáloch (vodíkové údolia)] v rámci komponentu 2 úlohy 2, M2C3-3 v rámci investície 2.1 (Posilnenie ekobonusu v záujme energetickej efektívnosti), M2C3-6 v rámci investície 1.1 (Výstavba nových škôl prostredníctvom výmeny budov), M2C3-8 v rámci investície 1.2 (Výstavba budov, rekvalifikácia a posilnenie verejného nehnuteľného majetku, ktorý je čiastočne alebo úplne využívaný justičnými orgánmi) v rámci komponentu 3 úlohy 2, M2C4-6a v rámci investície 3.2 (Digitalizácia národných parkov), M2C4-9 v rámci investície 1.1 (Zavedenie pokročilého a integrovaného systému monitorovania a prognózovania), M2C4-20a v rámci investície 3.1 (Ochrana a zveľaďovanie mestských a prímestských lesov), M2C4-23 v rámci investície 3.3 (Renaturácia okolia rieky Pád), M2C4-25 v rámci investície 3.4 (Sanácia „pôdy osirotených lokalít“), M2C4-26 v rámci investície 3.5 (Obnova a ochrana morského dna a morských biotopov), M2C4-34a a M2C4-35a v rámci investície 4.3 (Investície do odolnosti zavlažovacieho agrosystému v záujme lepšieho hospodárenia s vodnými zdrojmi), M2C4-37 a M2C4-38 v rámci investície 4.4 (Investície do kanalizácie a čistenia) v rámci komponentu 4 úlohy 2, M3C1-5 a M3C1-6 v rámci investície 1.1 (Vysokorýchlostné železničné spojenia vedúce na juh na účely osobnej a nákladnej dopravy), M3C1-9 v rámci investície 1.2 (Vysokorýchlostné trate na severe spájajúce sa so zvyškom Európy), M3C1-11 v rámci investície 1.3 (Diagonálne spojenia), M3C1-13 a M3C1-14 v rámci investície 1.4 [Zavedenie Európskeho systému riadenia železničnej dopravy (ERTMS)], M3C1-20 v rámci investície 1.8 [Modernizácia železničných staníc (riadená spoločnosťou RFI; na juhu)], M3C2-6 v rámci investície 2.2 (Digitalizácia manažmentu letovej prevádzky), M3C2-12 v rámci investície 2.3 [Napájanie zo súše (tzv. cold ironing)] v rámci komponentu 2 úlohy 3, M4C1-7 a M4C1-25 v rámci investície 1.4 (Mimoriadna intervencia zameraná na zníženie územných rozdielov v cykloch I a II stredných škôl a na boj proti predčasnému ukončeniu štúdia), M4C1-13 v rámci investície 2.1 (Integrovaná digitálna výučba a odborná príprava v oblasti digitálnej transformácie pre zamestnancov škôl), M4C1-14b v rámci reformy 2.1 (Nábor učiteľov), M4C1-16 a M4C1-17 v rámci investície 3.1 (Nové zručnosti a nové jazyky), M4C1-20 a M4C1-20a v rámci investície 1.5 [Rozvoj systému terciárneho odborného vzdelávania (ITS)], M4C1-22 v rámci investície 1.3 (Plán posilnenia školskej športovej infraštruktúry), M4C1-23 a M4C1-23a v rámci investície 3.4 (Výučba a pokročilé univerzitné zručnosti), M4C1-24 v rámci investície 1.6 (Aktívna orientácia pri prechode zo školy na univerzitu) v rámci komponentu 1 úlohy 4, M4C2-1a v rámci investície 1.2 (Financovanie projektov predložených mladými výskumnými pracovníkmi), M4C2-2a v rámci investície 2.2a (Dohody o inováciách), M4C2-6 a M4C2-7 v rámci investície 1.1 [Výskumné projekty významného národného záujmu (PRIN)], M4C2-8 v rámci investície 1.3 (Partnerstvá rozšírené na univerzity, výskumné centrá, spoločnosti a financovanie základných výskumných projektov), M4C2-9 v rámci investície 1.4 (Posilnenie výskumných štruktúr a podpora vytvárania „národných lídrov vo výskume a vývoji“ v oblasti niektorých kľúčových podporných technológií), M4C2-16a v rámci investície 3.1 (Fond na výstavbu integrovaného systému výskumných a inovačných infraštruktúr), M4C2-18a v rámci investície 1.5 (Vytvorenie a posilnenie „inovačných ekosystémov pre udržateľnosť“, budovanie „územných lídrov vo výskume a vývoji“), M4C2-22 v rámci investície 2.1 (Dôležitý projekt spoločného európskeho záujmu), opisu opatrenia v rámci investície 3.2 [Kapitálová injekcia do Fondu pre digitálnu transformáciu (DTF), ktorý spravuje CDP Venture Capital SGR] v rámci komponentu 2 úlohy 4, M5C1-14 v rámci investície 2 (Systém certifikácie rodovej rovnosti) v rámci komponentu 1 úlohy 5, M5C2-12 v rámci investície 4 (Investície do projektov obnovy miest so zameraním na zníženie prípadov marginalizácie a sociálnej degradácie), M5C2-22 v rámci investície 7 (Projekt na podporu športu a sociálneho začlenenia) v rámci komponentu 2 úlohy 5, M5C3-4 v rámci investície 1.1.2 (Územná blízkosť zdravotníckych zariadení), M5C3-9 v rámci investície 1.3 (Štruktúrované sociálno-vzdelávacie intervencie na boj proti vzdelanostnej chudobe na juhu, ktoré podporujú tretí sektor) v rámci komponentu 3 úlohy 5, M6C1-3 v rámci investície 1.1 (Komunitné zdravotnícke domy na zlepšenie územnej zdravotnej pomoci), M6C1-11 v rámci investície 1.3 [Posilnenie strednej zdravotnej starostlivosti a jej zariadení (komunitné nemocnice)] v rámci komponentu 1 úlohy 6, M6C2-2 a M6C2-3 v rámci investície 2.1 (Posilnenie a zlepšenie biomedicínskeho výskumu v rámci národnej služby zdravotnej starostlivosti), M6C2-6, M6C2-8 a M6C2-9 v rámci investície 1.1 (Digitálna aktualizácia technologického vybavenia nemocníc), M6C2-10 a M6C2-10a v rámci investície 1.2 (Smerom k bezpečnej a udržateľnej nemocnici), M6C2-11, M6C2-12, a M6C2-13 v rámci investície 1.3 (Posilnenie technologickej infraštruktúry a nástrojov na zber, spracovanie, analýzu a simuláciu údajov) v rámci komponentu 2 úlohy 6, M7-2 a M7-3 v rámci reformy 1 (Zefektívnenie povoľovacích postupov pre energiu z obnoviteľných zdrojov), M7-5 v rámci reformy 2 (Zníženie dotácií škodlivých pre životné prostredie), M7-6 v rámci reformy 3 (Zníženie nákladov na pripojenie k plynárenskej sieti biometánu), M7-10 v rámci reformy 5 (Plán pre nové zručnosti – prechody), M7-11 v rámci investície 1 (Rozšírené opatrenie: posilnenie inteligentných sietí), M7-12 v rámci investície 2 (Rozšírené opatrenie: intervencie na zvýšenie odolnosti elektrizačnej sústavy), M7-13 v rámci investície 3 [Rozšírené opatrenie: výroba vodíka v opustených priemyselných areáloch (vodíkové údolia)], M7-15 v rámci investície 4 (Tyrrhenské spojenie), M7-17 v rámci investície 5 (SA.CO.I.3), M7-22, M7-23 a M7-24 v rámci investície 7 (Inteligentná národná prenosová sústava), M7-25, M7-26, M7-27 a M7-28 v rámci investície 8 (Udržateľné, obehové a bezpečné dodávky kritických surovín), M7-30 v rámci investície 10 (Pilotný projekt v oblasti zručností „Crescere Green“), M7-37 v rámci investície 13 [Fáza 1 Jadranskej linky (kompresorová stanica Sulmona a plynovod Sestino – Minerbio)], M7-39 v rámci investície 14 (Cezhraničná infraštruktúra na vývoz plynu) a opisu opatrenia v rámci investície 17 (Finančný nástroj na energetickú obnovu nájomných bytových domov) v rámci úlohy 7.
(10)	Taliansko požiadalo o vypustenie ôsmich opatrení z dôvodu objektívnych okolností. Týka sa to: M2C1-17a, M2C1-17b, M2C1-17c, M2C1-17d, M2C1-17e, M2C1-17f, M2C1-17g v rámci investície 1.2 (Vypustené „vlajkové“ projekty obehového hospodárstva) v rámci komponentu 1 úlohy 2, M2C2-51 v rámci investície 3.2 (Využívanie vodíka v ťažko dekarbonizovateľných priemyselných odvetviach), M3C1-16 v rámci investície 1.5 (Posilnenie metropolitných uzlov, medziregionálnych a regionálnych železničných tratí), M3C1-18 v rámci investície 1.6 [Posilnenie regionálnych tratí – modernizácia regionálnych železníc (riadená spoločnosťou RFI)], M3C1-17	v rámci investície 1.7 (Modernizácia, elektrifikácia a odolnosť železníc na juhu), M3C1-23 a M3C1-24 v rámci investície 1.9 (Medziregionálne prepojenia) v rámci komponentu 1 úlohy 3, M7-18, M7-19, M7-20 a M7-21 v rámci investície 6 (Projekty cezhraničného prepojenia elektrických sietí medzi Talianskom a susednými krajinami) v rámci úlohy 7 a M7-29 v rámci investície 9 (Rozšírené opatrenie: poskytovanie technickej pomoci a posilnenie budovania kapacít na účely vykonávania talianskeho plánu obnovy a odolnosti) v rámci úlohy 7. Vykonávacie rozhodnutie Rady z 29. októbra 2021 by sa malo zodpovedajúcim spôsobom zmeniť.
(11)	V nadväznosti na vypustenie opatrení a zníženie úrovne ich realizácie podľa článku 21 nariadenia (EÚ) 2021/241 Taliansko požiadalo o použitie zdrojov, ktoré sa týmto vypustením a znížením uvoľnili. Taliansko preto požiadalo o doplnenie desiatich nových opatrení. Týka sa to: M1C2-30 a M1C2-31 v rámci investície 7 (Národný fond pre pripojiteľnosť), M1C2-32 a M1C2-33 v rámci investície 8 (Zložka Programu InvestEU v zodpovednosti členských štátov), M1C2-34 v rámci investície 9 (Rozšírené opatrenie: Transformácia 4.0) v rámci komponentu 2 úlohy 1, M2C1-26 a M2C1-27 v rámci investície 4 (Zariadenie agrosolárneho parku) v rámci komponentu 1 úlohy 2, M2C4-39 a M2C4-40 v rámci investície 4.5 (Grantová schéma pre investície do vodohospodárskej infraštruktúry) v rámci komponentu 4 úlohy 2, M3C1-28 v rámci investície 1.10 (Posilnenie metropolitných uzlov, medziregionálnych a regionálnych železničných tratí) v rámci komponentu 1 úlohy 3, M4C1-31 a M4C1-32 v rámci investície 5 (Fond rozvoja študentského bývania) v rámci komponentu 1 úlohy 4, M4C2-4a v rámci reformy 1.2 (Trojročný plán financovania výskumných činností) v rámci komponentu 2 úlohy 4, M5C3-14 v rámci investície 1.5 (Systém daňových úľav pre investície v južnom Taliansku a osobitnej hospodárskej zóne) v rámci komponentu 3 úlohy 5 a M7-50 v rámci investície 18 (Rozšírené opatrenie: program obnovy vozového parku osobných a ľahkých úžitkových vozidiel elektrickými vozidlami) v rámci úlohy 7. Taliansko okrem toho požiadalo o zvýšenie úrovne realizácie siedmich opatrení. Týka sa to: M2C1-16c v rámci investície 1.1 (Zavedenie nových zariadení na nakladanie s odpadom a modernizácia existujúcich zariadení a „vlajkové“ projekty obehového hospodárstva), M2C1-9 v rámci investície 2.2 (Agrosolárny park), M2C1-23 a M2C1-24 v rámci investície 3.4 [Fond FCF (Fondo Rotativo Contratti di Filiera) na podporu zmlúv dodávateľských reťazcov pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok], M2C2-17 v rámci investície 3.4 (Testovanie vodíka na účely železničnej mobility), M2C2-40 v rámci investície 5.1 (Podpora výrobného systému pre ekologickú transformáciu, emisne neutrálne technológie a konkurencieschopnosť a odolnosť strategických dodávateľských reťazcov) v rámci komponentu 2 úlohy 2, M4C1-15a v rámci investície 1.7 (Štipendiá pre prístup na univerzitu), M5C3-13 v rámci investície 1.4 (Investície do infraštruktúry na účely osobitnej hospodárskej zóny). Taliansko preto požiadalo o zvýšenie úrovne realizácie piatich opatrení a o doplnenie desiatich nových opatrení.
Rozdelenie míľnikov a cieľov
(12)	Rozdelenie míľnikov a cieľov podmieňujúcich splátky by sa malo zmeniť tak, aby sa zohľadnili zmeny plánu obnovy a odolnosti a orientačný harmonogram, ktoré predložilo Taliansko.
Posúdenie Komisie
(13)	Komisia posúdila zmenený plán obnovy a odolnosti podľa kritérií posudzovania stanovených v článku 19 ods. 3 nariadenia (EÚ) 2021/241.
(14)	Komisia sa domnieva, že zmeny, ktoré predložilo Taliansko, nemajú vplyv na kladné posúdenie plánu obnovy a odolnosti uvedené vo vykonávacom rozhodnutí Rady z 13. júla 2021, pokiaľ ide o relevantnosť, účinnosť, efektívnosť a súdržnosť plánu obnovy a odolnosti na základe kritérií posudzovania stanovených v článku 19 ods. 3 písm. a), b), c), d), g), h), j) a k) nariadenia (EÚ) 2021/241.
Príspevok k cieľom plánu REPowerEU
(15)	V súlade s článkom 19 ods. 3 písm. da) nariadenia (EÚ) 2021/241 a kritériom 2.12 prílohy V k nemu sa očakáva, že kapitola REPowerEU bude do značnej miery (hodnotenie A) účinne prispievať k energetickej bezpečnosti, diverzifikácii dodávok energie v Únii, zvýšeniu využívania obnoviteľných zdrojov energie a energetickej efektívnosti, zvýšeniu kapacít na uskladňovanie energie alebo potrebnému zníženiu závislosti od fosílnych palív pred rokom 2030.
(16)	Zmenami, ktoré sa týkajú investície 6 (Projekty cezhraničného prepojenia elektrických sietí medzi Talianskom a susednými krajinami), investície 9 (Rozšírené opatrenie: poskytovanie technickej pomoci a posilnenie budovania kapacít na účely vykonávania talianskeho plánu obnovy a odolnosti), investície 12 (Finančný nástroj na rozvoj medzinárodného, priemyselného a výskumno-vývojového vedúceho postavenia v oblasti autobusov s nulovými emisiami) a investície 15 (Transformácia 5.0), ani realizáciou novej investície 18 (Rozšírené opatrenie: program obnovy vozového parku osobných a ľahkých úžitkových vozidiel elektrickými vozidlami) sa nemení celkové posúdenie, že realizácia opatrení zahrnutých v kapitole REPowerEU by mala prispieť najmä k podpore cieľov uvedených v článku 21c ods. 3 písm. a), b), c), d), e) a f) nariadenia (EÚ) 2021/241.
Opatrenia, ktoré majú cezhraničný rozmer či účinok alebo rozmer či účinok zahŕňajúci viac krajín
(17)	V súlade s článkom 19 ods. 3 písm. db) nariadenia (EÚ) 2021/241 a kritériom 2.13 prílohy V k nemu sa očakáva, že opatrenia obsiahnuté v kapitole REPowerEU budú mať do značnej miery (hodnotenie A) cezhraničný rozmer či účinok alebo rozmer či účinok zahŕňajúci viac krajín.
(18)	Osem opatrení zahrnutých v kapitole REPowerEU Talianska má cezhraničný alebo viacštátny rozmer či vplyv vrátane cezhraničnej elektrickej a plynárenskej infraštruktúry a investícií, ktoré sú zamerané na zlepšenie kapacity siete na prepravu elektriny alebo plynu na sever, a preto majú viacštátny rozmer. Vypustením investície 6 (Projekty cezhraničného prepojenia elektrických sietí medzi Talianskom a susednými krajinami) sa nemení predchádzajúce posúdenie tohto kritéria, keďže zvyšné opatrenia uvedené v kapitole REPowerEU, ktoré majú cezhraničný alebo viacštátny rozmer či vplyv, vo veľkej miere prispievajú k zabezpečeniu dodávok energie v Únii ako celku, keďže zlepšujú kapacitu siete na prepravu elektriny alebo plynu do iných členských štátov a majú viacštátny rozmer.
(19)	Po vypustení investície 6 z kapitoly REPowerEU a vykonaní ostatných zmien uvedenej kapitoly dosahujú odhadované náklady na opatrenia, ktoré majú cezhraničný alebo viacštátny rozmer či vplyv, celkovo 1 863 200 000 EUR, čo predstavuje [25,8] % celkových odhadovaných nákladov na kapitolu REPowerEU. Hoci odhadované náklady na uvedené opatrenia dosahujú sumu, ktorá predstavuje menej ako 30 % odhadovaných nákladov na všetky opatrenia zahrnuté v kapitole REPowerEU, ostatné opatrenia zahrnuté v kapitole REPowerEU stále lepšie riešia ciele stanovené v článku 21c ods. 3 nariadenia (EÚ) 2021/241, keďže prispievajú k riešeniu bezprostredných a dlhodobých cieľov Talianska v oblasti energetickej transformácie a maximalizujú vplyv na energetickú efektívnosť a dekarbonizáciu.
Príspevok k zelenej transformácii vrátane biodiverzity
(20)	V súlade s článkom 19 ods. 3 písm. e) nariadenia (EÚ) 2021/241 a kritériom 2.5 prílohy V k nemu obsahuje zmenený plán obnovy a odolnosti opatrenia, ktoré do značnej miery (hodnotenie A) prispievajú k zelenej transformácii vrátane biodiverzity alebo k riešeniu výziev, ktoré z nej vyplývajú. Na opatrenia na podporu klimatických cieľov pripadá suma, ktorá predstavuje 37,1 % celkových prostriedkov pridelených na zmenený plán obnovy a odolnosti a 74,8 % celkových odhadovaných nákladov na opatrenia uvedené v kapitole REPowerEU, vypočítaná podľa metodiky stanovenej v prílohe VI k nariadeniu (EÚ) 2021/241. V súlade s článkom 17 nariadenia (EÚ) 2021/241 je zmenený plán obnovy a odolnosti v súlade s informáciami uvedenými v národnom energetickom a klimatickom pláne na roky 2021 – 2030.
(21)	Zmeny príspevku k zelenej transformácii sa týkajú zníženia pridelených prostriedkov na viaceré opatrenia v rámci niekoľkých úloh a komponentov. Toto zníženie bolo čiastočne kompenzované viacerými novými investíciami a opatreniami so zvýšenou úrovňou realizácie. Zníženie pridelených prostriedkov sa týkalo investície 4.2 (Fondy pre konkurencieschopnosť podnikov cestovného ruchu) v rámci komponentu 3 úlohy 1. Zvýšením investície 1.1 (Zavedenie nových zariadení na nakladanie s odpadom a modernizácia existujúcich zariadení), investície 3.4 [Fond FCF (Fondo Rotativo Contratti di Filiera) na podporu zmlúv dodávateľských reťazcov pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok] spolu so zvýšením pridelených prostriedkov na investíciu 2.2 (Agrosolárny park) a s vytvorením investície 4 (Zariadenie agrosolárneho parku) sa čiastočne kompenzovalo zníženie investície 1.2 („Vlajkové“ projekty obehového hospodárstva), investície 2.1 (Plán logistiky pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok) v rámci komponentu 1 úlohy 2. V rámci komponentu 2 úlohy 2 došlo k zníženiu investície 1.2 (Presadzovanie obnoviteľných zdrojov energie pre energetické spoločenstvá a spoločne konajúcich samospotrebiteľov energie z obnoviteľných zdrojov), investície 1.4 (Vývoj biometánu podľa kritérií na podporu obehového hospodárstva), investície 4.1 [Investície do bezmotorovej mobility (národný plán cyklistickej cesty)], investície 4.2 (Rozvoj systémov rýchlej hromadnej dopravy), investície 4.3 (Inštalácia nabíjacích infraštruktúr), investície 4.4.2 (Obnova vozového parku regionálnej verejnej železničnej dopravy vlakmi na čisté palivo a univerzálnou službou), investície 5.2 (Vodík) a k zvýšeniu investície 3.4 (Testovanie vodíka na účely železničnej mobility) a investície 5.1 (Emisne neutrálne technológie), ako aj k doplneniu novej investície 4.5 (Grantová schéma pre investície do vodohospodárskej infraštruktúry). A napokon zníženie investície 4.5 (Program obnovy vozového parku osobných a ľahkých úžitkových vozidiel elektrickými vozidlami) bolo viac než kompenzované rozšírením investície 18 (Rozšírené opatrenie: program obnovy vozového parku osobných a ľahkých úžitkových vozidiel elektrickými vozidlami) v rámci úlohy 7. V rámci komponentu 3 úlohy 2 došlo k zníženiu investície 3.1 (Presadzovanie efektívneho diaľkového vykurovania), zatiaľ čo v rámci komponentu 4 úlohy 2 došlo k zníženiu investície 2.1 (Opatrenia na zníženie povodňových a hydrogeologických rizík) a investície 4.1 (Investície do primárnej vodohospodárskej infraštruktúry na zabezpečenie dodávok vody). V rámci komponentu 1 úlohy 3 bola vytvorená nová reforma 1.3 (ROSCO). Pri investícii 6 v rámci komponentu 2 úlohy 5 (Inovačný program pre kvalitu bývania) došlo k zvýšeniu klimatického označovania, zatiaľ čo pri investícii 5.3 v rámci komponentu 3 úlohy 5 (Investície do infraštruktúry na účely osobitnej hospodárskej zóny) došlo k zvýšeniu pridelených prostriedkov. A napokon v rámci úlohy 7 došlo k zníženiu finančných prostriedkov na investíciu 11 (Rozšírené opatrenie: posilnenie vozového parku regionálnej verejnej železničnej dopravy vlakmi s nulovými emisiami a univerzálnou službou) a investíciu 15 (Transformácia 5.0), zatiaľ čo v prípade investície 6 (Projekty cezhraničného prepojenia elektrickej energie medzi Talianskom a susednými krajinami), investície 9 (Rozšírené opatrenie: poskytovanie technickej pomoci a posilnenie budovania kapacít na účely vykonávania talianskeho plánu obnovy a odolnosti) a investície 12 (Grantová schéma na rozvoj medzinárodného, priemyselného a výskumno-vývojového vedúceho postavenia v oblasti elektrických autobusov) došlo k ich zrušeniu.
(22)	Celkovo možno konštatovať, že opatrenia uvedené v zmenenom pláne obnovy a odolnosti naďalej výrazne prispievajú k zelenej transformácii Talianska. Vzhľadom na rozdielne klimatické označovanie v rámci posilneného opatrenia a obmedzených opatrení predstavujú zmeny plánu obnovy a odolnosti Talianska čisté zníženie celkového príspevku ku klimatickému cieľu plánu o 2,4 percentuálneho bodu, a to z 39,5 % na 37,1 %. Rozsahom týchto zmien sa nemení celkové posúdenie tohto kritéria.
Príspevok k digitálnej transformácii
(23)	V súlade s článkom 19 ods. 3 písm. f) nariadenia (EÚ) 2021/241 a kritériom 2.6 prílohy V k nemu obsahuje zmenený plán obnovy a odolnosti opatrenia, ktoré do značnej miery (hodnotenie A) prispievajú k digitálnej transformácii alebo k riešeniu výziev, ktoré z nej vyplývajú. Na opatrenia na podporu digitálnych cieľov pripadá suma, ktorá predstavuje 26,5 % celkových prostriedkov pridelených na zmenený plán obnovy a odolnosti, vypočítaná podľa metodiky stanovenej v prílohe VII k uvedenému nariadeniu. Zvýšenie pridelených prostriedkov sa týka týchto opatrení: M1C2 investície 9 (Transformácia 4.0 – rozšírené opatrenie), M2C1 investície 3.4 [Fond FCF (Fondo Rotativo Contratti di Filiera) na podporu zmlúv dodávateľských reťazcov pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok], M5C1 investície 4 (Univerzálna verejná služba), M1C2 investície 7 (Národný fond pre pripojiteľnosť). Zníženie pridelených prostriedkov sa týka týchto opatrení: M1C1 investície 1.4 (Digitálne služby a skúsenosti občanov), M1C2 investície 3 [Rýchle internetové pripojenie (ultraširokopásmové pripojenie a 5G)], M2C1 investície 2.1 (Plán logistiky pre odvetvia agropotravinárstva, rybolovu a akvakultúry, lesného hospodárstva, kvetinárstva a škôlok), M2C1 investície 2.3 (Inovácie a mechanizácia v odvetví poľnohospodárstva a potravinárstva), M4C2 investície 3.3 (Udeľovanie doktorandských štipendií v spolupráci s podnikmi a podpora zamestnávania výskumných pracovníkov spoločnosťami), M5C1 reformy 1 (Aktívna politika trhu práce a odborná príprava), M5C2 investície 2 (Modely samostatnosti pre osoby so zdravotným postihnutím).
(24)	Celkovo možno konštatovať, že opatrenia uvedené v zmenenom pláne obnovy a odolnosti ďalej prispievajú k digitálnej transformácii Talianska: vzhľadom na rozdielne digitálne označovanie v rámci posilneného opatrenia a obmedzených opatrení predstavujú zmeny plánu obnovy a odolnosti Talianska čisté zvýšenie celkového príspevku k digitálnemu cieľu plánu o 1 percentuálny bod, a to z úrovne 25,5 %. V dôsledku obmedzeného rozsahu týchto zmien sa nemení celkové posúdenie tohto kritéria.
Výpočet nákladov
(25)	V súlade s článkom 19 ods. 3 písm. i) nariadenia (EÚ) 2021/241 a kritériom 2.9 prílohy V k nemu je odôvodnenie uvedené v pláne obnovy a odolnosti týkajúce sa výšky odhadovaných celkových nákladov na plán do strednej miery (hodnotenie B) primerané a realistické, je v súlade so zásadou nákladovej efektívnosti a zodpovedá očakávanému vnútroštátnemu hospodárskemu a sociálnemu vplyvu.
(26)	Výška odhadovaných celkových nákladov na zmenený plán obnovy a odolnosti je v súlade s povahou a druhom predpokladaných reforiem a investícií. Odhady nákladov v prípade väčšiny opatrení zo zmeneného plánu obnovy a odolnosti sa preto považujú za primerané a realistické. Taliansko poskytlo dostatočné informácie a dôkazy o tom, že suma odhadovaných celkových nákladov nie je krytá existujúcim ani plánovaným financovaním zo strany Únie. Na záver možno konštatovať, že odhadované celkové náklady na zmenený plán obnovy a odolnosti sú v súlade so zásadou nákladovej efektívnosti a zodpovedajú očakávanému vnútroštátnemu hospodárskemu a sociálnemu vplyvu. Hodnotenie B je preto v prípade zmeneného plánu obnovy a odolnosti opodstatnené.
Prípadné ďalšie kritériá posudzovania
(27)	Komisia sa domnieva, že zmeny, ktoré predložilo Taliansko, nemajú vplyv na kladné posúdenie plánu obnovy a odolnosti uvedené vo vykonávacom rozhodnutí Rady z 13. júla 2021 o schválení posúdenia plánu obnovy a odolnosti Talianska, pokiaľ ide o relevantnosť, účinnosť, efektívnosť a súdržnosť plánu obnovy a odolnosti na základe kritérií posudzovania stanovených v článku 19 ods. 3 písm. a), b), c), d), g), h), j) a k).
Opatrenia na podporu investičných operácií prispievajúcich k cieľom Platformy strategických technológií pre Európu (STEP)
(28)	V súlade s článkom 4 ods. 4 nariadenia Európskeho parlamentu a Rady (EÚ) 2024/795 z 29. februára 2024, ktorým sa zriaďuje Platforma strategických technológií pre Európu („platforma STEP“)[footnoteRef:9], Taliansko považovalo za prioritné tie projekty, ktorým bola udelená pečať suverenity podľa článku 4 ods. 1 nariadenia (EÚ) 2024/795. Taliansko sa však domnievalo, že do zmeneného plánu obnovy a odolnosti sa nemajú zahrnúť žiadne projekty, ktorým bola udelená pečať suverenity, keďže prebieha hodnotenie súladu takýchto projektov s nariadením (EÚ) 2021/241 a s pravidlami štátnej pomoci. [9: 	Nariadenie Európskeho parlamentu a Rady (EÚ) 2024/795 z 29. februára 2024, ktorým sa zriaďuje Platforma strategických technológií pre Európu („platforma STEP“) (Ú. v. EÚ L, 2024/795, 29.2.2024, ELI: http://data.europa.eu/eli/reg/2024/795/oj).] 

Kladné posúdenie
(29)	V nadväznosti na kladné posúdenie Komisie týkajúce sa zmeneného plánu obnovy a odolnosti obsahujúce konštatovanie, že plán uspokojivo spĺňa kritériá posudzovania stanovené v nariadení (EÚ) 2021/241, by sa mali v súlade s článkom 20 ods. 2 uvedeného nariadenia a prílohou V k nemu stanoviť reformy a investičné projekty potrebné na realizáciu zmeneného plánu obnovy a odolnosti, príslušné míľniky, ciele a ukazovatele, ako aj suma, ktorú Únia poskytne na realizáciu zmeneného plánu obnovy a odolnosti.
(30)	Týmto rozhodnutím by nemali byť dotknuté postupy súvisiace s narušením fungovania vnútorného trhu, ktoré sa môžu vykonať najmä podľa článkov 107 a 108 Zmluvy o fungovaní Európskej únie. Toto rozhodnutie nezbavuje členské štáty povinnosti realizovať opatrenia v súlade s právom Únie a vnútroštátnym právom, a najmä oznamovať Komisii zamýšľané poskytnutie štátnej pomoci podľa článku 108 zmluvy.
Finančný príspevok
(31)	Odhadované celkové náklady na zmenený plán obnovy a odolnosti Talianska predstavujú 194 435 381 164 EUR. Keďže suma odhadovaných celkových nákladov na zmenený plán obnovy a odolnosti je vyššia než aktualizovaný maximálny finančný príspevok, ktorý má Taliansko k dispozícii, finančný príspevok určený v súlade s článkom 4a nariadenia Európskeho parlamentu a Rady (EÚ) 2021/1755[footnoteRef:10] a s článkom 20 ods. 4 a článkom 21a ods. 6 nariadenia (EÚ) 2021/241, ktorý je pridelený na zmenený plán obnovy a odolnosti Talianska, by mal predstavovať 71 779 623 788 EUR. Finančný príspevok poskytnutý Taliansku preto zostáva nezmenený. [10: 	Nariadenie Európskeho parlamentu a Rady (EÚ) 2021/1755 zo 6. októbra 2021, ktorým sa zriaďuje pobrexitová adaptačná rezerva (Ú. v. EÚ L 357, 8.10.2021, s. 1, ELI: http://data.europa.eu/eli/reg/2021/1755/oj).] 

Úvery
(32)	Úverová podpora, ktorú má Taliansko k dispozícii, vo výške 122 601 810 400 EUR zostáva nezmenená.
(33)	Vykonávacie rozhodnutie Rady z 13. júla 2021 by sa preto malo zodpovedajúcim spôsobom zmeniť. V záujme jasnosti by sa príloha k vykonávaciemu rozhodnutiu Rady z 13. júla 2021 mala úplne nahradiť,
PRIJALA TOTO ROZHODNUTIE:
Článok 1
Schválenie posúdenia plánu obnovy a odolnosti
Posúdenie zmeneného plánu obnovy a odolnosti Talianska na základe kritérií stanovených v článku 19 ods. 3 nariadenia (EÚ) 2021/241 sa schvaľuje.
Článok 2
Zmeny
Vykonávacie rozhodnutie Rady z 13. júla 2021 o schválení posúdenia plánu obnovy a odolnosti Talianska sa mení takto:
Príloha k vykonávaciemu rozhodnutiu Rady z 13. júla 2021 o schválení posúdenia plánu obnovy a odolnosti Talianska sa nahrádza znením stanoveným v prílohe k tomuto rozhodnutiu.
Článok 3
Adresát
Toto rozhodnutie je určené Talianskej republike.
V Bruseli
	Za Radu
	predseda/predsedníčka

